Kjenner du igjen noen av sangene? Klarer du å gjette alle de som har engelsk bakgrunn får du en CD i posten!
Pippi drev viseklubb i Asker og snart hadde jeg selv en igang på Lambertseter. Min søster Tone ble dratt med, og vi to sang og klimpret etter beste evne.
Mine egenkomponerte viser fikk et visst gjennhør både her og der, men det ble aldri noe "skikkelig" ut av det - selv om vi engang fikk et slags tilbud om å reise med et svenskt band på turne som oppvarming.
Et hardt slag i livet mitt var at Pippi, hun som var selve symbolet på livsglede, døde ved å kaste seg foran toget.
Jeg gikk på ungdomsskolen da min venn Trond, som bodde på Kalbakken, trengte noen til å spille bassgitar i bandet de hadde startet. Jeg hadde aldri spilt før, men snart sto vi i bomberommet med billige gitarer og radioer som forsterkere.
The Monsters ble til Galaxy Circus og med ny trommis og ekstra gitarist ble det satset steinhardt. Som førte til at vi tilslutt fikk tilbud om å spille på Club7 - samme dagen som vokalisten sluttet.
Sidene om min musikk vil bli oppdatert slik at den vil få bedre struktur og inneholde flere separate prosjekter. Kanskje du til og med kan få kjøpt CD'er snart?